שיחה:הפורום הכלכלי העולמי

message: (בעקבות השחזור הזה) אהלן משתמש:Mr.moyal . הבעיה היא שהפורום הכלכלי הוא הנושא, ובערך קצר כל כך לא אמורים לדחוף הקשרים ישראליים צדדיים כל כך. נתניהו השתתף כמה פעמים בכנס; בכל שנה משתתפים בו אלפי אנשים, חשובים יותר או פחות. בערך של שלושה משפטים וחצי, אין סיבה - ויש חוסר פרופורציה - לציין פיקנטריה כזו (״הפעם הראשונה״ של ביבי). זה מרגיש ביביפדיה לדחוף אותו לערכים גם כשהוא לא באמת קשור.
לגבי התמונה - היא אולי צולמה שם אבל רואים בה רק את הפנים של פרס. וזהו. היא לא מוסיפה לקורא כלום על הפורום בכלכלי, שהוא נושא הערך. על התמונות האחרות אפשר עוד איכשהו לומר שמפגשים נדירים כאלו משקפים את ההתרחשות, אבל לא על זו. נתנאל - שיחה - מומלצים 01:41, 23 במאי 2018 (IDT)
thread_title:  בנימין נתניהו 

message: מידע רב מאוד בערך זה נמחק כבר פעמיים על ידי גילגמש בטענה שהוא "לא אינציקלופדי". טענה זו הופנתה בהקפה לפסקאות רבות ועשרות מקורות להן הפנו. גילגמש, אמנם, לא ציין מה סבר "שאינו אינציקלופדי" או נתן הצדקה למחיקותיו. לאחר המחיקה הראשונה, נעשה מאמץ להסדיר את ניסוח הפסקאות שנמחקו כדי שיהיה "יותר אינציקלופדי", אך גם בגרסאותיהן החדשות, גילגמש מחק אותן תוך 2 דקות בלי נימוק, מלבד "שאין לשחזר מחיקה וצריך לייצר דיון" (גילגמש לא היה יכול לקרוא את כל השינויים ולעבור על כל המקורות תוך זמן כה קצר). להלן הדיון.
 
כראות עיני וכעולה מערך זה ומאות המקורות שצורפו לו, ניכר כי הפורום הכלכלי העולמי הוא גוף פרטי עם אינטרסים כלכליים ואידיאולוגיים המשפיעים באופן משמעותי על העולם כולו. אם יש בכוונת אדם למחוק מידע ציבורי מובהק וענייני אודות ארגון זה, אז בבקשה - אנא להסביר מדוע יש להסתיר מידע זה מעיני הציבור, ולמה לדעת אותו אדם מקומו של מידע זה אינו בויקיפדיה.
Nardio - שיחה 12:28, 30 ביולי 2022 (IDT)
replies: text: שום דבר לא נמחק אלא שוחזר. ראוי להשתמש בטרמינולוגיה רלוונטית. התוספת שלך רצופה אנקדוטות והסקה אישית שהיא בבחינת מחקר מקורי ולכן אסורה. כך למשל טענת שהפורום חשוב כי כרטיס הכניסה עולה הרבה כסף. זאת הסקת מסקנות ולכן פסולה. אסור לך להסיק מסקנות. מותר לך רק להשתמש במקור שיאשש את הטענה שלך. מקור שמאשש את מחיר הכרטיס לא רלוונטי לצורך העניין. תוספות אנקדוטליות כמו אובר שעושה שימוש כזה או אחר בפורום איננו רלוונטי לערך הכללי אודות הפורום. הוספת ניים דרופינג רב, האסור אצלנו. הסקת בכוחות עצמך מה היא האידיאולוגיה של הפורום ואף קבעת שיש לו כזאת. כאמור, זה מחקר מקורי - אסור לך לבצע מחקר מקורי בוויקיפדיה. עליך לפרסם את המחקר המקורי שלך בכתב עת אקדמי כדי שתוכל להשתמש בו בהמשך בוויקיפדיה. את תיאור האידיאולוגיה ביצעת באופן לא נייטרלי ולכן לא אנצ'. בחרת להוסיף פירוט על מר קלאוס - מידע שאיננו רלוונטי לערך הזה אלא לערך אודות מר קלאוס וגם שם בהקשר אנצ' בלבד. פירוט ההיסטוריה שביצעת מיותר וחריג. לא צריך לתאר כל שנה בחייו של ארגון זה או אחר. גם בפרקי ההיסטוריה המשכת עם תיאורים אנקדוטליים. כך הזכרת לשווא את מר ימיני כשהקשר שלו לפורום הוא שטחי ואין צורך להזכירו. מסיבות אלה ונוספות ביטלתי את עריכתך. הטענה שלא בדקתי את העריכה לפני השחזור שגויה ועליך להניח שבדקתי אותה עד שיוכח אחרת. גילגמש • שיחה 16:39, 30 ביולי 2022 (IDT)
replies: text: : תודה לך על המענה גילגמש. חפצני להתייחס ברצינות לטענותיך.

text: :1. טענת כי בדקת לעומק את עריכתי טרם ביטלת אותה. עריכתי הלפני-אחרונה היא שילוב של שחזור, בתוספת תוכן רב. כך גם הסברתי בעריכה עצמה. ניתן לראות כי היום, ה-30 ליולי, עריכה זו שלי בוצעה ב-12:13 בצהרים. ב-12:18 בצהרים כבר ביטלת אותה. לא יכול אף אדם להספיק בחמש דקות בלבד, לראות שהיתה עריכה, לקרוא את כולה, לבדוק את המקורות, ולבסוף לבטלה. היו שם עשרות מקורות חדשים. על כן כתבתי, כי נדמה שהדבר נעשה באופן כמעט אוטומטי, וללא בחינה מעמיקה של התכנים החדשים. הפסקה אודות ימיני ונוסייר היתה רק אחת מני כמה שנוספו.

text: :2. באשר לאידיאולוגיה הארגונית של הפורום - בעריכתי האחרונה הוספתי פסקה ארוכה שנוגעת לנושא. הבאתי מקורות לכך שהפורום עצמו מתנגד לכאורה לאידיאולוגיות, כפי שביטא בלפחות שני מאמרים, אך מאידך פרסם מאמרי ומסמכי אידיאולוגיה רבים, אשר לכמה מהם קישרתי. הפורום למעשה מפרסם מדי תקופה מסמכים אידיאולוגיים סדורים של עשרות עמודים, שנוספו בעריכתי האחרונה כמקורות. לבטח לא יכולת לקרוא את אלה בתוך חמש דקות, הלא כן? אדרבא, שנוספו עוד מקורות רלוונטיים והסברים לעניינם. הבאתי כמדומני לפחות תשעה מקורות, שהדגימו כיצד הקביעה כי לפורום יש אידיאולוגיה, נעשתה במובהק על ידי עיתונאים, כלכלנים, אקדמאים (היו שם שני מחקרים שציינו זאת!), מתנגדי הפורום ותומכיו. על כל אלה יש להוסיף ולציין את ששת ספריו האידיאולוגיים של קלאוס, אשר הפורום מממש בפעולותיו את חזונו. אני הוספתי ספרים אלה כמקור ואף ציטטתי מאחד מהם כדי להדגים את הפן האידיאולוגי. עם כל כך הרבה מקורות שמדגימים כי לפורום יש אידיאולוגיה ארגונית, בהתבסס על מה שאמרו אחרים - כיצד ניתן להכחיש זאת? אותה אידיאולוגיה מתבטאת גם במקומות שונים בערך עצמו, בין השאר בפסקאות שמחקת. עוד באשר לכל נושא שהפורום מקדם, הוספתי גם מספר מקורות לכל אחד מאלה בכדי להוכיחם - לא בהתבסס על פרשנותי שלי, אלא מילים מדוייקות של אחרים באותם מקורות.

text: :3. הפסקה אודות מר נוסייר ומר ימיני רלוונטית ביותר לדעתי. נוסייר הוא אחד מ-'משפיעני הרשת' המפורסמים ביותר בעולם. הוא זומן לקדם את ענייני הפורום בוידאו בדאבוס, בנסיבות שאינן רגילות (כיוון שככתוב, הפורום לא מכניס עיתונאים לדווח מבפנים). ימיני הוא נציג של רשת חדשות גדולה מקנדה. העימות בינהם הדגים כי נוסייר, אדם מאוד מפורסם ומשפיע, מחזיק בעמדות הפורום. העמדות שהובעו על-ידי נוסייר בעימות עם ימיני, הן לאחר מכן עמדות שקשורות בקידומו המסחרי חברות שיש להן קשרים מסחריים לפורום. אותן חברות בתורן קשורות כולן לנושא של ייצור בשר מלאכותי, שהוא נושא שמקדם הפורום זמן רב ושמופיע בספרים של קלאוס. כל הדברים הללו הוסברו וגובו באינספור מקורות, ואת הכל מחקת.

text: :4. הפורום הכלכלי העולמי, כוחו נובע מזהות חבריו העסקיים והפרטיים. אני סבור שיש בהחלט מקום לציין שמותיהם של אלה. העובדה כי יש בישראל כמה עשרות פוליטיקאים - אפילו נשיא וראשי ממשלה, כמו גם אנשי עסקים ומדענים מובילים, ועוד, שהם חברי הפורום, היא דבר מה הרלוונטי ביותר לויקיפדיה העברית. כך גם באשר לחברותם של מנהיגי מדינות וחברי פרלמנט מחו"ל, שלא בלבד שהם חברי הפורום, אלא רבים מהם בוגרי תוכנית המנהיגים הצעירים של הפורום. האין זה רלוונטי שיש במקביל מעל שמונה ראשי מדינות מכהנים שהם בוגרי תוכנית של הפורום? זה מאוד רלוונטי למה שמתרחש בעולם כרגע. האנשים הללו, לא בלבד שיש להם עמודים אישיים באתר הפורום שמעידים על חברותם, אלא שקלאוס עצמו זיהה אותם והתגאה בשמותיהם כחברי תוכנית המנהיגות של הפורום, בוידאו לו קישרתי מעל שישה מקורות שונים, שאת חלקם מחקת.

text: :5. היו כאמור, לעניות דעתי, עוד כמה פסקאות שנמחקו אשר בעניינן לא כתבת. כך למשל, הארגון פרסם שני מאמרים ווידאו אחד, אשר בעניינם היו שלוש פסקאות, שנמחקו. בשני המאמרים וקטע הוידאו, בכל אחד מאלה פרסם הארגון 'שמונה תחזיות לעתידות'. אותן תחזיות רלוונטיות מאוד, מכמה סיבות. תחילה, משום שהארגון מפורסם בין השאר בשל דו"חותיו הסטטיסטיים ותחזיותיו הפוליטיות. שנית, משום שכפי שהוסבר ופורט באותן פסקאות שנמחקו, ובהמשך הערך בקטעים אחרים שגם נמחקו, חלק ניכר מאותן תחזיות התממשו. שלישית, משום שהארגון והעומד בראשו עקביים באשר למימוש תחזיותיהם. כך למשל, באחת הפסקאות על התחזיות, אחת מהן היתה: "לא יהיה בבעלותכם כלום, ואתם תהיו מאושרים". זה עיקרון ורעיון שהופיע גם בספריו של קלאוס. מאוחר יותר אנו רואים, בפסקה אחרת שנמחקה, כי בשנת 2022 קלאוס פעל במרץ לביטול הזכות לבעלות על רכב פרטי ברחבי העולם (וצירפתי לזה כמה מקורות אמינים - הוא אמר זאת בגלוי). מכאן שיש רצף ברור שנוצר והודגם, בין תחזיות שפורסמו באתר האינטרנט של הפורום במאמרים רשמיים מטעמו, לבין ספריו של קלאוס, ובין פעילות הארגון לאחר מכן. את הרצף האמור שהודגם, בנושאים רבים ומגוונים, קטעת במחיקותיך.

text: :6. מחיקת הפסקה אודות אובר, היתה בעיני בלתי-מוצדקת מן הסיבה הבאה. הביקורת המרכזית שמוטחת בארגון היא כנגד קירובו את ההון לשלטון. זה דבר מה שהארגון עושה בגלוי ובגאווה. תקרא את ספריו של קלאוס בבקשה, אליהם קישרתי (ואתה מחקת) - זה מה שהוא מדבר עליו - "קפיטליזם של בעלי אינטרסים" - הון ושלטון. קלאוס והפורום לא רואים בזה בעיה. מבקריהם חושבים שזה בעייתי. ניתן מקרה בוחן אפוא, שבו התקשורת הישראלית מפיקה מאמר דעה שמבקר את העובדה, שחברת אובר עשתה שימוש במפגש השנתי של הפורום בדאבוס, כדי להשיג שיח עם ראש ממשלה ישראלי. העובדה שזה היה ביבי לא משנה פה. למעשה, רוב האנשים שאוזכרו כחברי הארגון מן הפוליטיקה הישראלית, הם מהצד השמאלי של המפה הפוליטית, ומתנגדיו או יריביו של ביבי (למשל אהוד ברק, יאיר לפיד, סתיו ספיר, וכיוצא באלה). כך שלא היתה חלילה הטייה בערך כנגד ביבי או צד כזה או אחר בפוליטיקה הישראלית, ולא הועברה ביקורת על ביבי עצמו. המקרה שהובא היה דוגמא מייצגת ורלוונטית ממדינת ישראל לסוגת הביקורת המרכזית כלפי הפורום (ענייני הון-שלטון), שבעניינה יש מקורות רבים ברחבי הערך (את חלקם מחקת).

text: :7. עוד נמחקו הפסקאות שעוסקות בקידום הפורום את ענייני המוכנות למתקפת סייבר בינלאומית, וזו שבה מדובר על מעורבות הפורום בעלייתה של מחלת אבעבועות הקוף. הפורום ארגן שלושה כנסי ענק בנושא מוכנות למתקפת סייבר - משחקי מלחמה גדולים, במשך שלוש שנים ברצף. זה לא רלוונטי? ואשר לאבעבועות הקוף - זוהי פונציאלית פנדמיה חדשה. ממש לפני ימים הוכרז מצב חירום עולמי בעניינה על ידי ארגון הבריאות העולמי. הפורום מעורב בכל הנעשה, וכך גם שותפיו. הבאתי לכך מקורות מאתר הפורום עצמו. הפורום גם היה מעורב מאוד לפני כן בענייני הקורונה. איך זה לא רלוונטי?

text: :8. לסיכום, אין מדובר פה כפי שכתבת בביטול, "ארגון כזה או אחר". אנחנו עוסקים כאן בדיון בשאלות על תיאור אחד הארגונים המשפיעים ביותר על פני כדור הארץ. ארגון שמאגד מעל 1000 מהחברות העשירות בעולם. ארגון שאלפי פוליטיקאים מרחבי העולם חברים בו, וחלקם הגדול עבר אצלו "הכשרה למנהיגות". זה ארגון שחשיבותו ההיסטורית אדירה. ראוי כי הערך, וההיסטוריה של ארגון כזה, יהיו לא פחות מפורטים מאשר כל ארגון אחר שהיתה לו השפעה מכרעת על עיצוב הזירה הבינלאומית לאורך השנים.

text: :9. גילגמש, אין זה סוד כי אתה אחד המשתמשים הותיקים והנכבדים ביותר בויקיפדיה העברית. יש לך מעמד וכוח באתר הזה כעורך-על. אני מקווה כי כגודל הכוח, כך גודל האחריות. לכן אני מפציר בך, בידידות - אם אתה רוצה להתייחס לעניין ברצינות ולא בקלות דעת - ואינך ידוע כאדם קל-דעת - קח את הזמן וקרא בעיון את הפסקאות שנמחקו לאחר השחזור האחרון, ואת המקורות שצורפו להן. מוטב מכך - קרא את ספריו ומאמריו של קלאוס. אני לא מפרש כמעט שום דבר. את רוב הדברים הצהירו קלאוס ו\או הפורום בגלוי בעצמם. אני יודע שזה מעט קשה להאמין, לעיתים. כאשר אני מוסיף פסקה שבה מנכ"ל של ארגון כזה אומר שצריך למנוע מהאנשים את הזכות לבעלות על רכב פרטי - הרי זה נשמע מופרך! אך כך פני הדברים. כך אמר. כך לפני כן פרסם הפורום "בתחזיותיו" (שנמחקו). כך לפני כן פורסם בספריו. כך הם עוד הרבה דברים מוזרים בערך זה, המגובים במקורות אמינים.

text: :שים לב גם לאנשים שמעורבים פה באופן אינטנסיבי בשיח עם קלאוס, בעדו וכנגדו - רוב מנהיגי העולם המערבי דהיום - ראשי המדינות (כולל הישראלים), יובל נוח-הררי, אלברט בורלא, אילון מאסק, בן שפירו, מארק צוקרברג, סדגורו (שאזכורו נמחק), וכמה מובילי דעה אינטרנטיים שיש להם עשרות מיליוני עוקבים. שלא נדבר על כל החברות המסחריות העשירות ביותר בעולם. זה לא ערך על נושא שולי משכונה בקצה העולם. זה ערך על ארגון שבוחש בכל והכל בוחש בו. ישנה פה מורכבות ייחודית וצריך לתת עליה את הדעת.

text: :Nardio - שיחה 20:00, 30 ביולי 2022 (IDT)
thread_title:  פסקות רבות שנמחקו על ידי המשתמש גילגמש 

message: שלום. בתהליך הארכוב, החזיר הארכיון שגיאות לאחד או יותר מהאתרים ששלחתי לארכיון.
להלן קישורים שהחזירו שגיאה והשגיאה המתאימה.
* https://www.gov.il/he/departments/publications/drushim/geneva190623 עם שגיאה 
בכל מקרה זו תהיה ההודעה היחידה לגבי קישורים אלו, ולא יעשה ניסיון נוסף לארכוב קישורים אלו.
בידידות.—InternetArchiveBot (דווח על באג) 16:40, 16 באוקטובר 2023 (IDT)
thread_title:  בעיה בקישורי ארכיון בערך (אוקטובר 2023) 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://antonymueller.medium.com/great-reset-will-cause-a-depression-worse-than-in-the-1930s-bd067c8f797b נמצא כקישור שבור. לא נמצא בארכיון.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 16:40, 16 באוקטובר 2023 (IDT)
thread_title:  נמצאו קישורים חיצוניים שצריכים תיקון (אוקטובר 2023) 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://lighthousenewsandmore.org/?p=4426 נמצא כקישור שבור. מומלץ להוסיף https://web.archive.org/web/20230624200759/https://lighthousenewsandmore.org/?p=4426 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 19:25, 24 בינואר 2024 (IST)
thread_title:  נמצאו קישורים חיצוניים שצריכים תיקון (ינואר 2024) 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://capitalscoalition.org/klaus-schwab-founder-executive-chairman-of-the-world-economic-forum-climate-change-is-arguably-humanitys-most-existential-challenge/ נמצא כקישור שבור. מומלץ להוסיף https://web.archive.org/web/20230401023514/https://capitalscoalition.org/klaus-schwab-founder-executive-chairman-of-the-world-economic-forum-climate-change-is-arguably-humanitys-most-existential-challenge/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 14:38, 19 במרץ 2024 (IST)
thread_title:  נמצאו קישורים חיצוניים שצריכים תיקון (מרץ 2024) 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://israeluncensorednews.com/חברת-הפרלמנט-האירופאי-כריסטין-אנדרסו/ נמצא כקישור שבור. מומלץ להוסיף https://web.archive.org/web/20230725231300/https://israeluncensorednews.com/חברת-הפרלמנט-האירופאי-כריסטין-אנדרסו/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 04:57, 11 במאי 2024 (IDT)
thread_title:  נמצאו קישורים חיצוניים שצריכים תיקון (מאי 2024)